

# РЕПУБЛИКА БЪЛГАРИЯ

# Министерство на земеделието и храните

# Областна дирекция “Земеделие”-Стара Загора

И Н Ф О Р М А Ц И Я

за допуснатите кандидати до участие в конкурса за длъжността: „младши експерт“ в Общинска служба по земеделие – гр. Стара Загора, Главна дирекция „Аграрно развитие“ при Областна дирекция „Земеделие“ – гр. Стара Загора.

Конкурсната комисия, назначена със заповед № РД-07-3/22.01.2024 г. на Директора на Областна дирекция “Земеделие” - гр. Стара Загора, уведомява всички кандидати, допуснати до участие в обявения конкурс за длъжността: „младши експерт“ в Общинска служба по земеделие – гр. Стара Загора, Главна дирекция „Аграрно развитие“ при Областна дирекция „Земеделие“ – гр. Стара Загора, че на проведено на 02.02.2024 г. заседание е приела следната система за определяне на резултатите**:**

Тест:

В теста ще бъдат включени въпроси, свързани с устройството и функционирането на администрацията и с функциите на длъжността. Тестът включва 20 затворени въпроса, с един възможен отговор. Всеки верен отговор носи по 5 точки, т. е. максималният брой точки, който може да получи един кандидат е 100 точки.

Кандидатите отбелязват само един верен отговор на съответния въпрос. При посочване на друг отговор, кандидатът удостоверява с подписа си, че корекцията е негова.

При резултат под 60 точки кандидатът не се допуска до интервю.

Система за оценяване на резултатите от проведения тест:

|  |  |
| --- | --- |
| Брой точки, получени след решаване на теста | Оценка |
| 60 | 3,00 |
| 65 | 3,25 |
| 70 | 3,50 |
| 75 | 3,75 |
| 80 | 4,00 |
| 85 | 4,25 |
| 90 | 4,50 |
| 95 | 4,75 |
| 100 | 5,00 |

Продължителността на решаване на теста е 60 минути. За следващия етап от конкурса /интервю/ се допускат кандидатите, получили оценка минимум 3.00.

Интервю:

Интервюто ще съдържа въпроси по критериите за преценка на кандидатите, съгласно Приложение № 5 към чл. 42, ал. 4 от Наредбата за провеждане на конкурсите и подбора при мобилност на държавни служители за установяване в каква степен кандидатът притежава професионалните и деловите качества, необходими за изпълнението на длъжността. Минималният резултат, при който кандидатът се счита за успешно издържал интервюто, е 3.00.

Коефициентите, с които ще се умножават резултатите на кандидатите, предвид тяхната относителна тежест, са както следва:

- Тест - коефициент 4;

- Интервю - коефициент 5.

Окончателният резултат на всеки кандидат е сбор от резултатите, които са получени при решаването на теста и от интервюто, умножени с определените коефициенти.

Кандидати, получили резултат под 3.00 на интервюто, не участват в крайното класиране.

 Председател на конкурсната комисия: /п/

 (Антонина.Пройкова-Пещерска)